smcproject/ml-wiki-sentences huggingface dataset:
തങ്ങൾ ഇന്ദ്രലോകത്തുള്ളവരാണെന്നും ഇന്ദ്രന്റെ ആജ്ഞയനുസരിച്ചാണ് തങ്ങളീ മോഷണത്തിന് തയ്യാറായതെന്നും അവർ രുഗ്മാംഗദനെ അറിയിച്ചു.
ഇതൊക്കെ കേട്ടു കഴിഞ്ഞിട്ടും രുഗ്മാംഗദന് ദേഷ്യമൊന്നും വന്നില്ല പകരം അവരെ തന്റെ അതിഥികളെ പോലെ സ്വീകരിയ്ക്കുകയും നന്നായി ആദരിയ്ക്കുകയും ചെയ്തു.
എന്നാൽ കാറ്റിലൂടെ പരന്ന ഈ രൂക്ഷഗന്ധമേറ്റ് ദേവലോകത്തിലുള്ളവരുടെയും ശക്തികൾ ക്ഷയിച്ചു.
അന്നൊരു ഏകാദശിദിവസവും കൂടിയായിരുന്നു.
ഏകാദശിവ്രതം നോക്കുന്ന ഒരാൾക്കുമാത്രമേ അവരെ രക്ഷിയ്ക്കാൻ സാധിയ്ക്കുമായിരുന്നുള്ളൂ.
രുഗ്മാംഗദൻ തന്റെ രാജ്യമാകെ ഏകാദശി നോക്കുന്ന ഒരു ഭക്തനുവേണ്ടി അലഞ്ഞു എന്നാൽ ഒരാളെപ്പോലും അദ്ദേഹത്തിൻ കണ്ടെത്താൻ സാധിച്ചില്ല.
അവസാനം തന്റെ ജീവിതകാലം മുഴുവൻ വിഴുപ്പലക്കി കാലം കഴിയ്ക്കുന്ന ഒരു സ്ത്രീ തന്റെ ഭർത്താവ് ഗ്രാമവാസികളുമായി വഴക്കുണ്ടാക്കിയത് കാരണം ആഹാരം കഴിയ്ക്കതെയിരിയ്ക്കുന്നത് അദ്ദേഹത്തിന്റെ ശ്രദ്ധയിൽപ്പെട്ടു.
അന്ന് ഏകാദശിയാണെന്നൊന്നും ആ പാവത്തിനറിയില്ലായിരുന്നു.
തന്റെ ഭർത്താവിന്റെ നല്ല നടപ്പിന് വേണ്ടി അന്നേദിവസം സ്ത്രീ ജലപാനമേ ചെയ്തിട്ടുണ്ടായിരുന്നില്ല അത്രമാത്രം.
ആ സ്ത്രീയുടെ മുന്നിൽ ചെന്ന് നടന്ന സംഭവമെല്ലാം അവരോട് പറയുകയും തന്റെ വ്രതം അല്ലെങ്കിൽ ഏകാദശി നോറ്റതിന്റെ പുണ്യം ദേവലോകത്തിലെ ദേവഗണങ്ങൾക്കായി രുഗ്മാംഗദൻ യാചിയ്ക്കുകയും ചെയ്തു.
അങ്ങനെ ആ സാധുസ്ത്രീ അതംഗീകരിയ്ക്കുകയും തന്റെ വ്രതത്തിന്റെ പകുതി അവർക്കായി നൽകുകയും ചെയ്തു.
രുക്മാഗദൻ അവരോട് നന്ദി രേഖപ്പെടുത്തുകയും അവൾക്കായി വളരെയധികം ആഭരണങ്ങളും സ്വർണ്ണനാണയങ്ങളും മറ്റും സമ്മാനമായി നൽകുകയും ചെയ്തു.
അങ്ങനെ ആ വ്രതപുണ്യം ദേവന്മാർക്കായി നൽകുകയും അവർക്ക് തങ്ങളുടെ ശക്തികൾ തിരികെ ലഭിയ്ക്കുകയും ചെയ്തു.
ഇവിടെ രുഗ്മാംഗദനിലൂടെ ഏകാദശി വ്രതത്തിന്റെ മഹിമ നമുക്ക് മനസ്സിലാക്കിത്തരുകയായിരുന്നു ഭഗവാൻ.
കഴുവേറ്റി കല്ല്‌ തൃക്കൊടിത്താനം ക്ഷേത്രത്തിലെ കഴുവേറ്റി കല്ല്‌
കിഴക്കേ നടയ്ക്കും ക്ഷേത്രക്കുളത്തിനും മദ്ധ്യേ ആറടി പൊക്കമുള്ള ഒരു കരിങ്കൽത്തൂണും അതിനു മുകളിലായി പൂണൂൽധാരിയായ ഒരാൾ ഇടതുകൈയ്യിൽ ഒരു ശംഖുമായി കിടക്കുന്ന കൃഷ്ണശിലയിൽ തീർത്ത ഒരു ആൾരൂപവുമുണ്ട്.
ഇതിനുപിന്നിലുള്ള കഥ ഇങ്ങനെയാണ്: പണ്ട് അമ്പലപ്പുഴ രാജ്യം ഭരിച്ചിരുന്ന ചെമ്പകശ്ശേരി രാജാവ് ജന്മം കൊണ്ട് ബ്രാഹ്മണനായിരുന്നെങ്കിലും വളരെയധികം ക്രൂരപ്രവർത്തികൾ ചെയ്തയാളായിരുന്നു.
ഒരിയ്ക്കൽ അദ്ദേഹം ശീവേലി കഴിഞ്ഞു അമ്പലം അടച്ച സമയത്ത് വരികയും ദർശനം നടത്തണമെന്ന് ആവശ്യപ്പെടുകയും ചെയ്തു.
ദേവൻ ഉറങ്ങുകയാണ് ശല്യപ്പെടുത്തരുതന്നു അമ്പലത്തിലുള്ളവർ പറഞ്ഞെങ്കിലും ബലമായി അമ്പലം തുറക്കുകയും അപ്പോൾ തന്നെ വീണു മരിയ്ക്കുകയും ചെയ്തു.
ആ സംഭവത്തിന്റെ സ്മരണാർത്ഥം ദുഷ്പ്രവർത്തികൾ ചെയ്യുന്നവർക്ക് ശിക്ഷ ഉടൻ തന്നെയുണ്ടാവും എന്ന് ഏവരെയും അറിയിക്കുവാനായി മേൽപറഞ്ഞ സ്തൂപം സ്ഥാപിച്ചുവെന്നുമാണ്  കൊട്ടാരത്തിൽ ശങ്കുണിയുടെ ഐതിഹ്യമാലയിൽ ഇതേപ്പറ്റി പറയുന്ന ഐതിഹ്യം.
ഇതേ കഥ തന്നെ മറ്റൊരു രീതിയും പ്രചരിയ്ക്കുന്നുണ്ട്.
ചങ്ങനാശ്ശേരി ആസ്ഥാനമാക്കി ഭരിച്ചിരുന്ന നാണ്ട്രുടൈനാട്ട് രാജ്യവുമായി ചെമ്പകശ്ശേരി രാജാവിന് കടുത്ത ശത്രുതയായിരുന്നു.
അക്കാലത്ത് ക്ഷേത്രങ്ങളാണ് ഒരു രാജ്യത്തിന്റെ ഐശ്വര്യമായി കണ്ടിരുന്നത്.
ചെമ്പകശ്ശേരി രാജാവ് തന്റെ കുലദേവതയായ അമ്പലപ്പുഴകൃഷ്ണന്റെ ശക്തിയിൽ അഹങ്കരിച്ചിരുന്നു.
അങ്ങനെ അയൽരാജ്യത്തെ നാറ്റിയ്ക്കാൻ അദ്ദേഹം അസമയത്ത് ക്ഷേത്രദർശനത്തിനെത്തി.
അന്ന് ക്ഷേത്രകാവൽക്കാരനായിരുന്ന മാരാരോട് അദ്ദേഹം ശംഖൂതാൻ ആവശ്യപ്പെട്ടു.
മാരാർ ഒട്ടും ഭയമില്ലാതെ ശംഖൂതി.
അർദ്ധരാത്രിയ്ക്ക് ശംഖൂതുന്ന ശബ്ദം കേട്ട് എഴുന്നേറ്റ ക്ഷേത്രത്തിലെ മറ്റ് ജീവനക്കാർ ഈ വിവരം നാണ്ട്രുടൈനാട്ട് രാജാവിനെ അറിയിച്ചു.
അദ്ദേഹം മാരാരെ വെട്ടിക്കൊന്നു.
കുറച്ച് മാസങ്ങൾക്കുശേഷം രോഗബാധിതനായി രാജാവും മരിച്ചു.
ആധാരപ്രമാണങ്ങൾ ↑ ↑ http://www.keralatemples.net/ktm_vishnu.html ↑ പുറത്തുനിന്നുള്ള കണ്ണികൾ തൃക്കൊടിത്താനം മാഹാവിഷ്ണു ക്ഷേത്രം
തൃക്കോട്ടൂർ പെരുമ
യു.എ. ഖാദർ രചിച്ച ചെറുകഥാസമാഹാരമാണ് തൃക്കോട്ടൂർ പെരുമ .
ഈ കൃതിക്ക് 1984-ലെ ചെറുകഥാസാഹിത്യത്തിനുള്ള കേരള സാഹിത്യ അക്കാദമി പുരസ്കാരവും 2009-ലെ കേന്ദ്ര സാഹിത്യ അക്കാദമി പുരസ്കാരവും ലഭിച്ചിരുന്നു അവലംബം
തൃക്കൂർ രാജൻ ഇംഗ്ലീഷ് വിലാസം https://ml.wikipedia.org/wiki/Thrikoor_Rajan തൃക്കൂർ രാജൻ
പഞ്ചവാദ്യ കലാരംഗത്തെ ശ്രദ്ധേയനായ മദ്ദള കലാകാരനാണ് തൃക്കൂർ രാജൻ (ജനനം :20 മാർച്ച് 1938).
കേരള സംസ്ഥാന സർക്കാറിന്റെ പല്ലാവൂർ പുരസ്കാരം 2011 ൽ ലഭിച്ചിട്ടുണ്ട്.
പഞ്ചവാദ്യത്തിലെ മദ്ദളവാദനത്തിൽ അഞ്ച് പതിറ്റാണ്ടുകളായി പ്രവർത്തിക്കുന്നു.
തൃശൂർ പൂരമുൾപ്പെടെ നിരവധി ഉത്സവങ്ങളിലെ പ്രധാന കലാകാരനാണ്.
മദ്ദള വിദ്വാനായിരുന്ന പരേതനായ തൃക്കൂർ കൃഷ്ണൻകുട്ടി മാരാരുടെയും മേച്ചൂർ അമ്മുക്കുട്ടി അമ്മയുടെയും ഏഴുമക്കളിൽ നാലാമനായി  ജനിച്ചു.
അച്ഛനായിരുന്നു ആദ്യ ഗുരു.
പതിനഞ്ചാം വയസ്സിൽ തൃക്കൂർ മഹാദേവക്ഷേത്രത്തിലായിരുന്നു  അരങ്ങേറ്റം.
കേരളത്തിലെ പ്രസിദ്ധങ്ങളായ ഉത്സവങ്ങളിൽ പഞ്ചവാദ്യത്തിൽ മദ്ദളവാദകനായി പങ്കെടുത്തു.
1987 ൽ റഷ്യയിൽ നടന്ന ഭാരതോത്സവത്തിൽ പഞ്ചവാദ്യത്തിന്റെ അമരക്കാരനായിരുന്നു.
പുരസ്കാരങ്ങൾ പല്ലാവൂർ പുരസ്കാരം ഗുരുവായൂരപ്പൻ ക്ഷേത്ര കലാപുരസ്കാരം കേരള സംഗീത നാടക അക്കാദമി ഗുരുപൂജ പുരസ്കാരം (2003) തൃശൂർ പാറമേക്കാവ്, വടക്കാഞ്ചേരി ഊത്രാളിക്കാവ് തുടങ്ങിയ ക്ഷേത്രങ്ങളുടെ സ്വർണോപഹാരം തൃപ്പൂണിത്തുറ ക്ഷേത്രത്തിൽ നിന്ന് മദ്ദള കലാകൗസ്തുഭം കാണിപ്പയ്യൂർ ക്ഷേത്രത്തിൽ നിന്ന് മദ്ദളഭൂഷൻ ബഹുമതി വിവിധ ക്ഷേത്ര സമിതികളുടെ വീര ശൃംഖല അവലംബം ↑ {{ cite news }} : Check date values in: | accessdate= and | date= ( help ) ↑
തൃക്കൊടിത്താനം ശാസനം
ഭാസ്കര രവിവർമ്മന്റെ പതിമൂന്നാം ഭരണവർഷത്തിലെ ശാസനമാണ് തൃക്കൊടിത്താനം ശാസനം .
തൃക്കൊടിത്താനം ക്ഷേത്രശ്രീകോവിലിന്റെ വടക്കും പടിഞ്ഞാറും ഭിത്തികളിൽ ഏഴു വരികളിലായി കൊത്തിയിരിയ്ക്കുന്ന ഈ ലിഖിതം പൂർണ്ണമായ ഒന്നാണ്.
ഈ ശാസനം മംഗളം ഭവിക്കട്ടെ !
എന്ന സ്തുതിയോടെ തുടങ്ങുന്നു.
ഊരാരും (ഗ്രാമവാസികൾ)പരടൈയാരും(ക്ഷേത്ര ഭരണാധികാരികൾ)പൊതുവാളും കൂടി ഏകകണ്ഠമായി എടുത്ത തീരുമാനമെന്നു ശാസനത്തിൽ രേഖപ്പെടുത്തപ്പെട്ടിട്ടുണ്ട്.
ശാസനത്തിന്റെ ഉള്ളടക്കം
ക്ഷേത്രത്തിലെ മഹാഭാരതം വായനയ്ക്കും ബ്രാഹ്മണഭോജനത്തിനും,ദേവന്റെ വഴിപാടുകൾക്കുമുള്ള ചെലവ് അതിനു വേണ്ടി നീക്കിവെച്ചിട്ടുള്ള ഭൂമിയിൽ നിന്നു ശേഖരിച്ച് നിർവ്വഹിക്കണം.
ശാന്തിമാരുടെ നിയമനം മൂന്നു വർഷത്തേയ്ക്ക് മാത്രമായി നിജപ്പെടുത്തണം.
ക്ഷേത്രത്തിലേക്കുള്ള നിയമനത്തിനു കൈക്കൂലി വാങ്ങരുത്.
ക്ഷേത്രാവശ്യത്തിനുള്ള ഭൂമി കൃഷി ചെയ്യുന്നവർ നിശ്ചയിച്ചിരിയ്ക്കുന്ന മാസം തന്നെ വിഭവങ്ങൾ ക്ഷേത്രത്തിലേപ്പിയ്ക്കണം.
ഇടവമാസത്തിലെ തിരുവോണവും,ചിത്തിര വിഷു,അല്പവിഷു(തുലാവിഷു)വും തീരുമാനിക്കപ്പെട്ട ചില കാലയളവുകളാണ്.
മൂന്നു ദിവസം താമസിച്ചാൽ ഇരട്ടിയാണ് പിഴ.
ദീർഘകാലമായാൽ പാട്ടക്കാലാവധി അവസാനിപ്പിക്കും.
പിഴ സ്വർണ്ണമായിട്ട് രാജാവിനു നൽകേണ്ടിവരുമെന്നും വ്യവസ്ഥയുണ്ട്.
തൃക്കൊടിത്താനം ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Thrikkodithanam_Gramapanchayat
കോട്ടയം ജില്ലയിലെ ചങ്ങനാശ്ശേരി താലൂക്കിൽ മാടപ്പള്ളി ബ്ളോക്കിൽ തൃക്കൊടിത്താനം, പായിപ്പാട് വില്ലേജുകൾ ഉൾപ്പെടുന്ന ഗ്രാമപഞ്ചായത്താണ്  13.31 ചതുരശ്ര കിലോമീറ്റർ വിസ്തീർണ്ണമുള്ള തൃക്കൊടിത്താനം ഗ്രാമപഞ്ചായത്ത് .
അതിരുകൾ തെക്ക്‌ - പായിപ്പാട് പഞ്ചായത്ത്, ചങ്ങനാശ്ശേരി നഗരസഭ എന്നിവ വടക്ക് -വാഴപ്പള്ളി, മാടപ്പള്ളി, കുറിച്ചി പഞ്ചായത്തുകൾ കിഴക്ക് - മാടപ്പള്ളി പഞ്ചായത്ത്, പത്തനംതിട്ട ജില്ലയിലെ കുന്നന്താനം പഞ്ചായത്ത് എന്നിവ പടിഞ്ഞാറ് - വാഴപ്പള്ളി, കുറിച്ചി പഞ്ചായത്തുകൾ, ചങ്ങനാശ്ശേരി നഗരസഭ എന്നിവ വാർഡുകൾ
തൃക്കൊടിത്താനം പഞ്ചായത്തിൽ ഉൾപ്പെടുന്ന വാർഡുകളവയാണ് കടമാൻചിറ ചേരിക്കൽ അയർകാട്ടുവയൽ മണികണ്ഠവയൽ കൊടിനാട്ടുകുന്ന് മാങ്കാല കോക്കോട്ടുചിറ കൈലാത്തുപടി ചെമ്പുംപുറം അമര ആശാരിമുക്ക് കോട്ടമുറി ആശുപത്രിവാർഡ് മണിമുറി കിളിമല ആരമല കുന്നുംപുറം മുക്കാട്ടുപടി നാൽക്കവല പോട്ടശ്ശേരി സ്ഥിതിവിവരക്കണക്കുകൾ ജില്ല കോട്ടയം ബ്ലോക്ക് മാടപ്പള്ളി വിസ്തീര്ണ്ണം 13.31 ചതുരശ്ര കിലോമീറ്റർ ജനസംഖ്യ 28,468 പുരുഷന്മാർ 14,138 സ്ത്രീകൾ 14,330 ജനസാന്ദ്രത 2139 സ്ത്രീ : പുരുഷ അനുപാതം 1014 സാക്ഷരത 97% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/thrickodithanampanchayat Archived 2016-11-07 at the Wayback Machine .
തൃക്കൊടിത്താനം സച്ചിദാനന്ദൻ ഇംഗ്ലീഷ് വിലാസം https://ml.wikipedia.org/wiki/Thrikkodithanam_satchidanandan
നടനും ഗായകനുമായിരുന്നു തൃക്കൊടിത്താനം സച്ചിദാനന്ദൻ എന്നറിയപ്പെട്ടിരുന്ന സജിത് കുമാർ (14 ജൂലൈ 1962-16 ഒക്ടോബർ 2014).
പഴയകാല നാടക-സിനിമാ ഗാനങ്ങൾ കച്ചേരിയുടെ രൂപത്തിൽ വേദിയിൽ അവതരിപ്പിച്ച സച്ചിദാനന്ദൻ ഏറെ ജനപ്രീതി നേടിയിരുന്നു.
ജീവിതരേഖ തൃക്കൊടിത്താനം  കൊല്ലത്തെ കച്ചേരിക്കിടെ
ചങ്ങനാശേരി തൃക്കൊടിത്താനം ഗോകുലത്തിൽ പരേതരായ ഭാഗവതാചാര്യൻ വെളിനാട് കൃഷ്ണൻ നായർ-പി.
കെ. രുക്മിണിയമ്മ ദമ്പതികളുടെ ഇളയ മകനാണ്.
സംഗീതജ്ഞരായ എൽ.പി.ആർ വർമ്മ , ട്രിച്ചി  ഗണേശ് , തൃക്കൊടിത്താനം പത്മകുമാർ എന്നിവരാണ് ഗുരുക്കൻമാർ.
ജയരാജ് സംവിധാനം ചെയ്ത ശാന്തം എന്ന സിനിമയിലും നിരവധി സീരിയലുകളിലും അഭിനയിച്ചിട്ടുണ്ട്.
2014 ഒക്ടോബർ 16-ന് 52-ആം വയസ്സിൽ ഹൃദയാഘാതത്തെത്തുടർന്ന് അദ്ദേഹം അന്തരിച്ചു.
ആൽബങ്ങൾ പൂമരക്കൊമ്പ് സ്വരാഞ്ജലി ഉപാസന മുത്തുചിലങ്കകൾ പുരസ്കാരങ്ങൾ കേരള സംഗീത നാടക അക്കാദമി അവാർഡ് കാഞ്ചി കാമകോടി പുരസ്‌കാരം മധുര നാദസഭ അവാർഡ് അവലംബം ↑ ↑ പുറം കണ്ണികൾ വെബ്സൈറ്റ് Archived 2014-10-20 at the Wayback Machine .
ദേ ഡോണ്ട് കെയർ എബൌട്ട് അസ് ഇംഗ്ലീഷ് വിലാസം https://ml.wikipedia.org/wiki/They_Don%27t_Care_About_Us
മൈക്കൽ ജാക്സന്റെ ഹിസ്റ്ററി:പാസ്റ്റ്, പ്രസന്റ് ആൻഡ്‌ ഫ്യൂച്ചർ, ബുക്ക്‌ ഒന്ന് എന്ന ആൽബത്തിലെ അഞ്ചാമത്തെ സിംഗിൾ ആണ് '''ദേ ഡോണ്ട് കെയർ എബൌട്ട് അസ് ' ".
1995 ജൂൺ 16 ന് പുറത്തിറങ്ങിയ ഇതൊരു  പ്രതിഷേധ ഗാനമാണ്.
മൈക്കിൾ ജാക്സൺ രചിച്ചതിൽ വച്ച് ഏറ്റവും വിവാദപരമായ ഈ ഗാനത്തിന് അമേരിക്കയിൽ നിരവധി മാധ്യമ ആരോപണങ്ങൾ നേരിടേണ്ടി വന്നിട്ടുണ്ട്.
ഇവയിൽ പ്രധാനമായിരുന്നു ഗാനത്തിൽ ജൂതവിരുദ്ധമായ വരികൾ അടങ്ങിയിട്ടുണ്ടെന്നത്.
തുടർന്ന്  ജാക്സൺ ഒന്നിലധികം ക്ഷമാപണം നൽകുകയും വരികളിൽ  മാറ്റം വരുത്തി ഗാനം വീണ്ടും റിക്കോർഡ് ചെയ്യപ്പെടുകയുമുണ്ടായി.
എന്നിരുന്നാലും ഇത്തരം ആരോപണങ്ങളെ ജാക്സൺ എതിർത്തു.
അവലോകനങ്ങൾ മനപൂർവ്വമോ  അല്ലാതെയോ പാട്ടിന്റെ സന്ദർഭത്തെ തെറ്റായി വ്യാഖ്യാനിച്ചുവെന്ന് വാദിച്ചു.
സ്പൈക്ക് ലീ സംവിധാനം ചെയ്ത രണ്ട് സംഗീത വീഡിയോകൾ ആണ് "ദേ ഡോണ്ട് കെയർ എബൌട്ട് അസ്" ഗാനത്തിനുണ്ടായിരുന്നത്.
ആദ്യം രണ്ടു ചിത്രീകരണം നടന്നത് ബ്രസീൽ , ലെ പെലൊഉരിംഹൊ, എന്ന  സാൽവഡോറിലെ  ചരിത്രപ്രാധാന്യമുള്ള കേന്ദ്രത്തിലും റിയോ ഡി ജനീറോ യിലെ ഫവെല യിലെ ഡോണ മാർത്ത എന്നറിയപ്പെടുന്ന സ്ഥലത്തുമായിരുന്നു.
സംസ്ഥാന അധികൃതർ ഈ ഗാനത്തിന്റെ ഷൂട്ടിംഗ് 2004 ലെ ഒളിമ്പിക്സ് അരങ്ങേറുന്ന റിയോ ഡി ജനീറോയുടെ പ്രതിച്ഛായയെയും സാധ്യതകളെയും തകർക്കും എന്നു ഭയന്നു.
എന്നിട്ടും, പ്രദേശവാസികൾ ഗായകനെ കണ്ടതിൽ സന്തോഷിക്കുകയും, അവരുടെ പ്രശ്നങ്ങൾ കൂടുതൽ ജനങ്ങളിലേക്ക് എത്തുകയും ചെയ്യുമെന്ന് പ്രതീക്ഷിക്കുകയും ചെയ്തു.
രണ്ടാമത്തെ വീഡിയോ ജയിലിൽ ചിത്രീകരിക്കുകയും മനുഷ്യാവകാശ ലംഘനത്തെക്കുറിച്ചുള്ള ഒന്നിലധികം പരാമർശങ്ങളുടെ വീഡിയോ രൂപത്തിൽ  ഉൾക്കൊള്ളുകയും ചെയ്തു.
വാണിജ്യപരമായി, "ദേ ഡോണ്ട് കെയർ എബൌട്ട് അസ് " എന്നത് എല്ലാ യൂറോപ്യൻ രാജ്യങ്ങളിലും സംഗീത ചാർട്ടുകളിലെ  ആദ്യ  മികച്ച പത്ത് ഹിറ്റുകളിൽ ഇടം പിടിച്ചു.
ചെക്ക് റിപ്പബ്ലിക് , ജർമ്മനി , ഹംഗറി , ഇറ്റലി എന്നിവിടങ്ങളിൽ ഈ ഗാനം ഒന്നാം സ്ഥാനത്തെത്തി.
യു‌എസിൽ‌ , ഈ ഗാനം ബിൽ‌ബോർഡ് ഹോട്ട് 100 ൽ 30 ആം സ്ഥാനത്തെത്തി.
ഈ ഗാനം വിവിധ സർക്കാരുകൾക്കെതിരെയും  പോലീസ്‌കാർക്കുമെതിരായ പ്രധിഷേധ സമരങ്ങളിലും, ആഫ്രിക്കൻ-അമേരിക്കൻ ജനവിഭാഗങ്ങളിലെ കറുത്തവർക്കെതിരെ നടക്കുന്ന സംഘടിതമായ ആക്രമണങ്ങൾ, വർണ്ണ വിവേചനം എന്നിവക്കെതിരെയുള്ള അന്താരാഷ്ട്ര തലത്തിലുള്ള മുന്നേറ്റമായ ബ്ലാക്ക് ലൈവ്സ് മാറ്റെർ പ്രതിഷേധങ്ങളിലും വ്യാപകമായി ഉപയോഗിച്ച് വരുന്നുണ്ട്.
ദേജാവ്യൂ (ഫയൽ തരം) ഇംഗ്ലീഷ് വിലാസം https://ml.wikipedia.org/wiki/DjVu
ഡെജാവു (DjVu) ഒരു കമ്പ്യൂട്ടർ ഫയൽ തരമാണ്, പ്രധാനമായും സ്കാൻ ചെയ്തെടുക്കുന്ന പ്രമാണങ്ങൾ, അതിൽ പ്രത്യേകിച്ചും എഴുത്ത്, വരകൾ, ചിത്രങ്ങൾ എന്നിവ സമ്മിശ്രമായിട്ടുള്ള പ്രമാണങ്ങൾ, ശേഖരിച്ചുവയ്ക്കാനുള്ള ഒരു സ്വതന്ത്ര ഫയൽ തരമാണിത്.
പി.ഡി.എഫിനു പകരക്കാരനായി പ്രചരിപ്പിക്കപ്പെടുന്ന ഒരു ഫയൽ തരമാണ് ഇത്, സ്കാൻ ചെയ്തെടുക്കുന്ന ഫയലുകൾക്ക് പി.ഡി.എഫിനേക്കാൾ വലിപ്പക്കുറവും ഡെജാവു അവകാശപ്പെടുന്നുണ്ട്..
സൌജന്യമായി ഡൌൺലോഡ് ചെയ്തുപയോഗിക്കുവാൻ സാധിക്കുന്ന നിരവധി ബ്രൌസർ പ്ലഗ്ഗിനുകളും, ദിജാവു ഫയൽ ദർശന സോഫ്റ്റ്‌വെയറുകളും ദിജാവുവിന്റെ ഔദ്യോഗിക വെബ്സൈറ്റിൽ ലഭ്യമാണ് ( http://djvu.org/resources/ Archived 2011-08-08 at the Wayback Machine . ).
പല ഫയൽ ദർശിനികളും ദിജാവുവിനെ പിന്തുണക്കുന്നുണ്ട്, ലിനക്സിൽ പ്രവർത്തിക്കുന്ന ഇ-ബുക്ക് വായനാ സോഫ്റ്റ്‌വെയറുകളായ ആക്യുലർ(Okular), ഇവിൻസ്(Evince), ആൻഡ്രോയിഡിൽ പ്രവർത്തിക്കുന്ന വ്യൂഡ്രോയിഡ് (VuDroid), ഐഫോൺ / ഐപാഡ് എന്നിവയിൽ പ്രവർത്തിക്കുന്ന സ്റ്റാൻസ(Stanza).
1996 - 2001 കാലഘട്ടത്തിൽ എ.റ്റി റ്റി ലാബ്സിൽ പ്രവർത്തിച്ചിരുന്ന യാൻ ലേകൺ, ലിയോൺ ബൊട്ടോ, പാട്രിക് ഹാഫ്നർ, പോൾ ജി. ഹോവാർഡ് എന്നിവരാണ് ഡെജാവു വികസിപ്പിച്ചെടുത്തത്.
ഫയൽ ചുരുക്കി ചെറിയ വലിപ്പത്തിലാക്കുവാനുള്ള കഴിവും, ഡെജാവു ഫയൽ തരത്തിലേക്ക് പരിവർത്തനം ചെയ്യാനുള്ള അനായാസതയും, കൂടാതെ അതൊരു ഓപ്പൺ ഫയൽതരമാണെന്നുള്ളതും കണക്കിലെടുത്ത് ബ്രുസ്റ്റർ കാലെയെപ്പോലുള്ള ചില സാങ്കേതികവിദഗ്ദ്ധർ ഇതിനെ പി.ഡി.എഫിനെക്കാളും മികച്ചതായി കാണക്കാക്കിയിരുന്നു.
ദേനാ ബാങ്ക് ഇംഗ്ലീഷ് വിലാസം https://ml.wikipedia.org/wiki/Dena_Bank ഈ ലേഖനം ഒരു അനാഥലേഖനമാണ് .
ഭാരതത്തിലെ ഒരു പൊതുമേഖലാ ബാങ്കാണ് ദേനാ ബാങ്ക് ( ഹിന്ദി : देना बैंक).
ചരിത്രം 1938 മേയ് 26ന് ദേവ്വ്കരൺ നാൻചീ കുടുംബമാണ് സ്ഥാപിച്ചത്.
അന്നത്തെ പേര്  ദേവ്വ്കരൺ നാൻചീ ബാങ്കിങ് കമ്പനി ലിമിറ്റഡ് എന്നയിരുന്നു.
ആസ്ഥാനം മുംബൈ ആണ്.
1939ൽ ദേനാ ബാങ്ക് ലിമിറ്റഡ് എന്നു പേരുമാറ്റി.
1969ൽ മറ്റു 14 ബാങ്കുകൾക്കൊപ്പം ദേനാ ബാങ്ക് ലിമിറ്റഡിനേയും ദേശസാൽക്കരിച്ചു.
ശേഷം ബാങ്കിന്റെ പേര് ദേനാ ബാങ്ക് എന്നു മാറ്റി.
അവലംബം പുറത്തേക്കുള്ള കണ്ണികൾ ഔദ്യോഗിക വെബ്‌സൈറ്റ് Archived 2010-11-20 at the Wayback Machine .
ദേഗു ഇംഗ്ലീഷ് വിലാസം https://ml.wikipedia.org/wiki/Daegu
ദക്ഷിണ കൊറിയയിലെ ഒരു ഫാഷൻ നഗരവും, നാലാമത്തെ വലിയ പട്ടണവുമാണു് തേഗു എന്നുകൂടി അറിയപ്പെടുന്ന ദേഗു .
ഗൈയോൺസാങ്ബുക്-ദോ എന്ന പ്രവിശ്യയുടെ തലസ്ഥാനവുമാണിത്.
25 ലക്ഷത്തിൽപരം ജനങ്ങൾ ഈ നഗരത്തിൽ വസിക്കുന്നു.
തെക്ക്-കിഴക്കൻ കൊറിയൻ തീരത്തുനിന്നും 80 കി.
മി. അകലെ ഗെയംഹോ നദീതീരത്താണു് ദേഗു സ്ഥിതിചെയ്യുന്നതു്.
പതിമൂന്നാമത് ലോക അത്‌ലറ്റിക് ചാമ്പ്യൻഷിപ്പിന്റെ വേദിയാണു് ഈ നഗരം .
ദേബ ഗുപ്ത Deba Gupta Deba Gupta
ചിറ്റഗോംഗ് ആയുധപ്പുര ആക്രമണക്കേസിൽ പങ്കെടുത്ത ബംഗാളി വിപ്ലവകാരിയായിരുന്നു ദേബ ഗുപ്ത എന്ന ദേബ പ്രസാദ് ഗുപ്ത (ഡിസംബർ 1911 - 6 മേയ്, 1930) .
1930 മേയ് 6 ന് ബ്രിട്ടീഷ് പോലീസുമായി കലാർപ്പോളെ ഏറ്റുമുട്ടലിൽ മരിക്കുകയും ചെയ്തു.
1911 ൽ ബ്രിട്ടീഷ് ഇന്ത്യയിലെ ധാക്കയിൽ ജനിച്ചു.
അച്ഛന്റെ പേര് ജോഗേന്ദ്രനാഥ് ഗുപ്ത (മോന) ആയിരുന്നു.
കോളേജിൽ പഠിക്കുമ്പോൾ മാസ്റ്റേർ സൂര്യ സെന്നും അവരുടെ വിപ്ലവ ഗ്രൂപ്പുമായി അദ്ദേഹം ബന്ധപ്പെട്ടു.
ഇന്ത്യൻ റിപ്പബ്ലിക്കൻ ആർമി നയിക്കുന്ന ചിറ്റഗോംഗ് കലാപത്തിൽ അദ്ദേഹം പങ്കെടുത്തു.
1930 ഏപ്രിൽ 18 നാണ് ആയുധപ്പുര ആക്രമണത്തിൽ ഗുപ്ത പങ്കെടുത്തത്.
1930 ഏപ്രിൽ 22 ന് ജലാലാബാദിലെ ഒരു സായുധസമരവും സംഘടിപ്പിച്ചു.
ഏറ്റുമുട്ടലിനുശേഷം അദ്ദേഹം സുഹൃത്തുക്കളോടൊപ്പം പോലീസും പട്ടാള നിരീക്ഷണവും ശക്തമായി നടപ്പിലാക്കിയതിനു ശേഷം വളരെ ബുദ്ധിമുട്ട് അനുഭവിച്ചറിഞ്ഞു .
1930 മെയ് 6 ന് ബ്രിട്ടീഷ് പോലീസുകാർ അവരെ പിന്തുടർന്നു.
അവരുടെ മൂന്നു സഖാക്കൾ കർണഫുലി നദിയിൽ ഒരു ഗ്രാമത്തിൽ അഭയം തേടി.
ചിറ്റഗോങ്ങ് ജില്ലയിലെ കലാർപോളിലെ ഒരു മുളകൊണ്ട് അവർ രക്ഷപെട്ടു.
പോലീസ് എത്തിച്ചേർന്നപ്പോൾ തീ പടർന്നു പിടിക്കുകയായിരുന്നു.
ഗുപ്ത, രജത് സെൻ , മനൊരഞ്ജൻ സെൻ എന്നിവരാണ് മരിച്ചത്.
നാലാമൻ സ്വദേഷ് രഞ്ചൻ റായ് അടുത്ത ദിവസം പോലീസ് കസ്റ്റഡിയിൽ മരിച്ചു .
ദേബശ്രീ റോയ് ഇംഗ്ലീഷ് വിലാസം https://ml.wikipedia.org/wiki/Debasree_Roy
ഒരു ബംഗാളി ചലച്ചിത്രനടിയാണ് ദേബശ്രീ റോയ് (ജനനം: 1964 ഓഗസ്റ്റ് 8).
മികച്ച നടിക്കുള്ള 1994ലെ ദേശീയപുരസ്കാരം നേടിയിട്ടുണ്ട്.
ബിരേന്ദ്ര കിഷോർ റോയിയുടെയും ആരതി റോയിയുടെയും മകളായി 1964 ഓഗസ്റ്റ് 8ന് ജനിച്ചു.
അഞ്ചാം വയസിൽ ഹരിമോയ് സെൻ സംവിധാനം ചെയ്ത പഗോൾ താക്കൂർ(1967) എന്ന ചിത്രത്തിൽ അഭിനയിച്ചു.
ഒരു ഒഡീസി നർത്തകി കൂടിയാണ് ദേബശ്രീ റോയ്.
തന്റെ ബാല്യകാലത്തുതന്നെ നർത്തകിയായി അരങ്ങേറി.
തന്റെ അമ്മയുടെ പക്കൽ നിന്നാണ് ദേബശ്രീ നൃത്തം പഠിച്ചത്.
സിനിമകൾ അന്തോർ ബാഹിർ (2012) ലൈഫ് ഇൻ പാർക്ക് സ്ട്രീറ്റ് (2012) പുരസ്കാരങ്ങൾ കലാകാർ അവാർഡ് മികച്ച നടിക്കുള്ള ദേശീയപുരസ്കാരം(1994) അവലംബം ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ {{ cite web }} : Check date values in: | accessdate= ( help )
ദേബ്ജാൻ
ദേബ്ജാൻ (দেবযান) ബിഭൂതിഭൂഷൺ ബന്ദോപാധ്യായുടെ പത്താമത്തെ നോവലാണ്.
1944-ൽ പുസ്തകരൂപത്തിൽ പ്രസിദ്ധീകരിക്കപ്പെട്ടു.
മരണാനന്തര ലോകത്തിലാണ് കഥ നടക്കുന്നത്.
ജ്വരബാധിതനായി മരണമടഞ്ഞ ജതീൻ പരലോകത്തിൽ വെച്ച് ചെറുപ്രായത്തിൽ മരിച്ചുപോയ ബാല്യകാല സഖി പുഷ്പയേയും ബന്ധുബാന്ധവരേയും കണ്ടുമുട്ടുന്നു.
താമസിയാതെ ആത്മഹത്യാനന്തരം പത്നി ആശാലതയും പരലോകത്തെത്തിച്ചേരുന്നു.
പല തട്ടുകളായുളള പരലോകം, പുനർജന്മം കർമ്മഫലം എല്ലാം പ്രതിപാദിക്കപ്പെട്ടിട്ടുണ്ട് അവലംബം ↑ {{ cite book }} : Cite has empty unknown parameter: | 1= ( help )
ദേബപ്രസാദ് ദാസ്
ഭാരതീയ നർത്തകനും, ഒഡീസി നൃത്തകലയിലെ ആദ്യതലമുറയിലെ ആചാര്യന്മാരിലൊരാളുമായിരുന്നു ദേബപ്രസാദ് ദാസ് .
( ജ:1932- മ: 	16 ജൂലൈ 1986) ജീവിതരേഖ
ഒഡീഷയിലെ കട്ടക്കിനടുത്ത് ഒരു ഗ്രാമത്തിലാണ്  ദേബപ്രസാദ് ജനിച്ചത്.
ഇന്ദ്രമണി ദേവിയും ദുർഗ്ഗാ ചരൺ ദാസുമായിരുന്നു മാതാപിതാക്കൾ.
മാതാവിന്റെ മരണശേഷം വയലിൻ വാദകനായിരുന്ന മാതാമഹന്റെ സംരക്ഷണയിലാണ് അദ്ദേഹം കഴിഞ്ഞുവന്നത്.
ബാല്യത്തിൽ തന്നെ സംഗീതശിക്ഷണം ലഭിച്ച ദാസ് സംഗീതനൃത്തപരിപാടികൾ നടത്തിവന്നിരുന്ന വിവിധ കലാസമിതികളിൽ ജോലിചെയ്തുവന്നു.
ന്യൂ തിയേറ്റേഴ്സ് ആയിരുന്നു അതിലാദ്യത്തേത്.
1949 ൽ പ്രവർത്തനം നിലച്ച ന്യൂ തിയേറ്റേഴ്സിനു ശേഷം അന്നപൂർണ്ണ എന്ന സമിതിയിൽ പിൽക്കാലത്ത്  ദേബപ്രസാദ്  ഒഡീസി നർത്തകരായ കേളു ചരൺ മഹാപത്ര പങ്കജ് ചരൺ ദാസ് എന്നിവരോടൊപ്പവും പ്രവർത്തിയ്ക്കുകയുണ്ടായി.
1953 ൽ അന്നപൂർണ്ണ നിർജ്ജീവമായതിനെത്തുടർന്നു ഉത്കൽ സംഗീത് മഹാവിദ്യാലയ എന്ന സ്ഥാപനത്തിൽ അദ്ദേഹം അദ്ധ്യാപകനായിത്തീർന്നു.
പ്രശസ്ത നർത്തകയായ ഇന്ദ്രാണി റഹ്മാൻ ഇദ്ദേഹത്തിന്റെ കീഴിലാണ് പ്രധാനമായും ഒഡീസി അഭ്യസിച്ചത്.
പുറം കണ്ണികൾ അവലംബം ↑ ↑
ദേബശ്രീ മജുംദാർ ഇംഗ്ലീഷ് വിലാസം https://ml.wikipedia.org/wiki/Debashree_Mazumdar
ഇന്ത്യയിലെ ഒരു പ്രമുഖ വനിതാ കായിക താരമാണ് ദേബശ്രീ മജുംദാർ .
ട്രാക്ക് ആന്റ് ഫീൽഡ് ഇനങ്ങളിലും, അത്‌ലറ്റിക്‌സിലും ഉൾപ്പെട്ട ഹ്രസ്വദൂര ഓട്ടമത്സരമായ സ്പ്രിന്റിലാണ് ഇവർ പ്രധാനമായും മത്സരിക്കുന്നത്.
400 മീറ്റർ സ്പ്രിന്റിലാണ് ശ്രദ്ധ കേന്ദ്രീകരിച്ചിരിക്കുന്നത്.
1991 ഏപ്രിൽ ആറിന് പശ്ചിമബംഗാളിലെ നാദിയ ജില്ലയിൽ ജനനം .
കൊൽക്കത്തയിലെ ആദായ നികുതി വകുപ്പിൽ ജോലി ചെയ്യുന്നു.
നേട്ടങ്ങൾ 2016ൽ ബ്രസീലിലെ റിയോയിൽ നടന്ന ഒളിമ്പിക്‌സിൽ മത്സരിക്കാൻ യോഗ്യത നേടി.
2015ലെ ഏഷ്യൻ ചാംപ്യൻഷിപ്പിൽ വെള്ളി മെഡൽ നേടിയ ഇന്ത്യൻ റിലേ ടീമിൽ അംഗമായിരുന്നു.
ഓൾ ഇന്ത്യ സെൻട്രൽ റെവന്യൂ സ്‌പോർടസ് മീറ്റിൽ മികച്ച അത്‌ലറ്റായി തെരഞ്ഞെടുക്കപ്പെട്ടിട്ടുണ്ട്.
2014ലെ കോമ്മൺവെൽത്ത് ഗെയിംസിൽ ഇന്ത്യയെ പ്രതിനിധീകരിച്ചു.
പശ്ചിമബംഗാളിൽ നടന്ന അണ്ടർ 20 ഗേൾസ് അത്‌ലറ്റിക് മീറ്റിൽ 400മീറ്റർ ഓട്ടത്തിൽ റെക്കോർഡ്.
കൊൽകത്തയിലെ സാൽട്ട് ലേക്ക് സ്‌റ്റേഡിയത്തിൽ നടന്ന 59ാമത് സംസ്ഥാന അത്‌ലറ്റിക് മീറ്റിൽ 55.4 സെക്കന്റ് എന്ന റെക്കോർഡാണ് ഇവർ കുറിച്ചത്.
ദേബെൻ മഹാത ഗവൺമെന്റ് മെഡിക്കൽ കോളേജ് ആൻഡ് ഹോസ്പിറ്റൽ ഇംഗ്ലീഷ് വിലാസം https://ml.wikipedia.org/wiki/Deben_Mahata_Government_Medical_College_and_Hospital
മുമ്പ് പുരുലിയ ഗവൺമെന്റ് മെഡിക്കൽ കോളേജ് ആൻഡ് ഹോസ്പിറ്റൽ എന്നറിയപ്പെട്ടിരുന്ന ദേബെൻ മഹാത ഗവൺമെന്റ് മെഡിക്കൽ കോളേജ് ഹോസ്പിറ്റൽ ഇന്ത്യയിലെ പശ്ചിമ ബംഗാൾ സംസ്ഥാനത്തെ ഒരു സമ്പൂർണ്ണ ത്രിതീയ റഫറൽ സർക്കാർ മെഡിക്കൽ കോളേജാണ്.
പശ്ചിമ ബംഗാളിലെ പുരുലിയയിൽ 2020-ലാണ് ഇത് സ്ഥാപിതമായത്.
സൂപ്പർ സ്പെഷ്യാലിറ്റി ആശുപത്രിയും ദേബെൻ മഹാതാ സദർ ആശുപത്രിയും മെഡിക്കൽ കോളേജുമായി ബന്ധപ്പെട്ടിരിക്കുന്നു.
പ്രധാന കാമ്പസിൽ ടീച്ചിംഗ്, നോൺ ടീച്ചിംഗ് സ്റ്റാഫ് ക്വാർട്ടർ, റസിഡന്റ്സ് ക്വാർട്ടർ, നഴ്‌സസ് ക്വാർട്ടർ എന്നിവയുണ്ട്.
ആൺകുട്ടികളുടെയും പെൺകുട്ടികളുടെയും ഹോസ്റ്റലും പ്രധാന കോളേജ് കാമ്പസിലാണ്.
2020 മുതൽ വാർഷിക എംബിബിഎസ് പ്രവേശനം 100 ആണ്.
കോളേജ് ബാച്ചിലർ ഓഫ് മെഡിസിൻ ആൻഡ് സർജറി (എംബിബിഎസ്) ബിരുദ കോഴ്സും, നഴ്‌സിംഗ്, പാരാ മെഡിക്കൽ കോഴ്‌സുകളും വാഗ്ദാനം ചെയ്യുന്നു.
കോളേജുമായി ബന്ധപ്പെട്ട ആശുപത്രി പുരുലിയയിലെ ഏറ്റവും വലിയ ആശുപത്രികളിൽ ഒന്നാണ്.
മെഡിക്കൽ കോളേജ് കാമ്പസിൽ നിന്ന് രണ്ട് കിലോമീറ്റർ അകലെയാണ് സദർ ഹോസ്പിറ്റൽ.
നാഷണൽ എലിജിബിലിറ്റി കം എൻട്രൻസ് ടെസ്റ്റ് വഴിയുള്ള മെറിറ്റിന്റെ അടിസ്ഥാനത്തിലാണ് കോളേജിലേക്കുള്ള തിരഞ്ഞെടുപ്പ്.
2020 മുതൽ വാർഷിക ബിരുദ വിദ്യാർത്ഥികളുടെ സീറ്റ് എണ്ണം 100 ആണ്.
പശ്ചിമ ബംഗാളിലെ ദേബെൻ മഹാത ഗവൺമെന്റ് മെഡിക്കൽ കോളേജ് വിദ്യാർത്ഥികളുടെ എംബിബിഎസ് കോഴ്സുകളുടെ വിദ്യാഭ്യാസവും പരിശീലനവും ഏറ്റെടുക്കുന്നു.
പാരാമെഡിക്കൽ, ബിഎസ്‌സി നഴ്‌സിംഗ് കോഴ്‌സുകളും കോളേജ് വാഗ്ദാനം ചെയ്യുന്നു.
ഇതും കാണുക ഇന്ത്യയിലെ ആശുപത്രികളുടെ പട്ടിക അവലംബം പുറം കണ്ണികൾ ഔദ്യോഗിക വെബ്സൈറ്റ് Archived 2022-01-04 at the Wayback Machine .
പോർച്ചുഗലിലെ എലിസബത്ത് ഇംഗ്ലീഷ് വിലാസം https://ml.wikipedia.org/wiki/Elizabeth_of_Aragon
റോമൻ കത്തോലിക്കാ സഭയിലെ ഒരു വിശുദ്ധയാണ് പോർച്ചുഗലിലെ വിശുദ്ധ എലിസബത്ത് അഥവാ ആരാഗണിലെ വിശുദ്ധ എലിസബത്ത് .
ആരാഗണിലെ രാജാവായ പേട്രോ മൂന്നാമന്റെ മകളായി 1271 - ൽ എലിസബത്ത് ജനിച്ചു.
1235-ൽ അവർ വിശുദ്ധയായി പ്രഖ്യാപിക്കപ്പെട്ട എലിസബത്തിന്റെ തന്നെ ബന്ധുവായിരുന്ന ഹംഗറിയിലെ വിശുദ്ധ എലിസബത്തിന്റെ പേരാണ് എലിസബത്ത് സ്വീകരിച്ചത്‌.
എന്നാൽ രാജാവിന് പല സ്തീകളിലായി ഏഴ്‌ കുട്ടികൾ വേറെയുമുണ്ടായിരുന്നു.
പിന്നീട് സ്വന്തമായി ഒരു ഒരു മഠവും സ്ഥാപിച്ചു.
1336-ൽ അന്തരിച്ച എലിസബത്തിനെ 1625-ൽ ഉർബൻ എട്ടാമൻ മാർപാപ്പ വിശുദ്ധയായി പ്രഖ്യാപിച്ചു .
അവലംബം Notes Sources {{ citation }} : Unknown parameter | trans_title= ignored ( | trans-title= suggested) ( help ) പുറത്തേക്കുള്ള കണ്ണികൾ Elizabeth of Aragon എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
"Saint Elizabeth, Queen of Portugal" , Butler's Lives of the Saints
പോർക്കുളം ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Porkulam_Gramapanchayat
കേരളത്തിൽ തൃശൂർ ജില്ലയിലെ കുന്നംകുളത്തുനിന്ന് ഏകദേശം 5 കി മീറ്റർ ദൂരത്ത് സ്ഥിതിചെയ്യുന്ന ഒരു ഗ്രാമപ്രദേശമാണ് പോർക്കുളം .
13.47 ചതുരശ്ര കി മീ വിസ്തൃതിയുള്ളതും, 15192-ൽ പരം ജനങ്ങൾ വസിക്കുന്നതും, മൊത്തം 12 വാർഡുകളും കൂടിചേർന്നതാണ് പോർക്കുളം ഗ്രാമപഞ്ചായത്ത് .
കടങ്ങോട് , ചൊവ്വന്നൂർ , കടവല്ലൂർ , കാട്ടകാമ്പാൽ പഞ്ചായത്തുകൾ, കുന്നംകുളം മുനിസിപ്പാലിറ്റി .
സാമൂഹ്യ സാംസ്കാരിക ചരിത്രം
കൊച്ചി രാജാവും സാമൂതിരി രാജാവും തമ്മിൽ ഈ സ്ഥലത്ത് വെച്ച് പല യുദ്ധങ്ങളും നടത്തിയത്‌ കൊണ്ട ഇവിടം പോർക്കള-മെന്ന പേരിൽ  അറിയപ്പെട്ടു.
പിന്നീട് ഇത പോർക്കുളം ആയി.
സിന്ധുനാഗരികതയുടെ അതെ കാലയളവിൽ ഇവിടം ജനങ്ങൾ താമസിച്ചിരുന്നതായി പറയുന്നു.
കേരളത്തിൽ ആദ്യമായി ശാസ്ത്രീയമായി ഖനനം നടത്തിയ വേദക്കാട് ഇവിടെയാണ്‌...
, ചെറുകഥാകൃത്ത് സി.വി.ശ്രീരാമന്റെ ജന്മം കൊണ്ട ശ്രദ്ധേയമാണ് പോർക്കുളം പഞ്ചായത്തിലെ കൊങ്ങനൂർ.
ശ്രീ ശ്രീ ആര്യമഹർഷി, അയ്പ്‌ പാറമേൽ, റഫീക്ക്‌ അക്കികാവ്, ദേവൻ പോർക്കുളം, എന്നിവർ ഈ പഞ്ചായത്തിന്റെ സന്തതികളാണ്.
പൂമാന യാത്രക്കിടെ വിനോബാജി പോര്കുളം സന്ദര്ഷിചിട്ടുണ്ട്.
പതിനെട്ടരക്കവികളിൽ അരക്കവിയായ പട്ടേത്തിരി ഇവിടെയാണ്‌ ജീവിച്ചിരുന്നത്.
ഈ ഗ്രാമത്തിൽ നിന്നും സ്വതന്ത്രസമരത്തിൽ പങ്കെടുത്തവരാണ് കുറുംഭൂർ അപ്പുകുട്ടൻ, ചെരുതിരുതി വേലപ്പൻ, പി.വി.കോമൻ, എന്നിവർ.1957- ൽ വിനോഭഭാവേ രൂപം കൊടുത്ത ഭൂദാന പ്രസ്ഥാനത്തിൽ പി.വി.കോമൻ കമ്മറ്റി അംഗമായി പ്രവർത്തിച്ചിരുന്നു.
അടുത്തുള്ള പ്രധാന ക്ഷേത്രങ്ങൾ
വടക്കേക്കാട് ദേവീക്ഷേത്രം, കലശമല ശിവക്ഷേത്രം(അകതിയൂർ), പ്രധാന ആകർഷണങ്ങൾ കല്ലഴി കുന്ന് (നരിമടക്കുന്ന്) വേദക്കാട് ഗുഹകൾ
ആര്യലോക് ആശ്രമം.
ലോകത്തിൽ ആദ്യമായി ഒരേ ദിവസം കിഡ്നി ദാനം ചെയ്ത ദമ്പതികളായ  ശ്രീ ശ്രീ ആര്യമഹർഷിയും സഹധർമ്മിണി സിമിയും വാസസ്ഥാനവും ഇവിടെയാണ് വിദ്യാലയങ്ങൾ സെൻറ് ജോസഫ് സെൻറ് സിറിൽസ് ഹൈസ്കൂൾ മങ്ങാട്.
എം കെ എം യു പി സ്കൂൾ പോർക്കുളം ഡി വി എം എൽ പി സ്കൂൾ അകതിയൂർ പഞ്ചായത്തിലെ പ്രശസ്തരായവർ
സി.വി. ശ്രീരാമൻ (സാഹിത്യകാരൻ) - 1987-ലെ കേരള സാഹിത്യ അക്കാദമി പുരസ്കാരവും, 2001-ലെ കേന്ദ്രസാഹിത്യ അക്കാദമി പുരസ്കാരവും ലഭിച്ച ശ്രീരാമൻ കുറെകാലം പോർക്കുളം ഗ്രാമപഞ്ചായത്തിൻറെ പ്രസിഡൻറായിരുന്നു .
വാർഡുകൾ മാളോർകടവ് പൊന്നം പോർക്കുളം സെൻറർ പോർക്കുളം നോർത്ത് കൊങ്ങണൂർ‍ അക്കിക്കാവ്‌ വെസ്റ്റ്‌ അക്കിക്കാവ് ഈസ്റ്റ്‌ അകതിയൂർ നോർത്ത് അകതിയൂർ സെന്റർ കല്ലഴിക്കുന്ന് വേദക്കാട് പോസ്റ്റ്‌ ഓഫീസ് വാർഡ്‌ വെട്ടിക്കടവ് അവലംബം
പോർക്യുപൈൻ ഗോർജ് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Porcupine_Gorge_National_Park
ഓസ്ട്രേലിയയിലെ നോർത്ത് വെസ്റ്റ് ക്യുൻസ് ലാന്റിലുള്ള ദേശീയോദ്യാനമാണ് പോർക്യുപൈൻ ഗോർജ് ദേശീയോദ്യാനം .
ബ്രിസ്ബേനിൽ നിന്നും 1,174 കിലോമീറ്റർ വടക്കു-പടിഞ്ഞാറായും ഹുഗെൻഡെന്നിൽ നിന്നും 60 കിലോമീറ്റർ വടക്കായുമാണ് ഈ ദേശീയോദ്യാനം സ്ഥിതിചെയ്യുന്നത്.
1970ൽ സ്ഥാപിതമായ ഈ ദേശീയോദ്യാനം 54.10 ചതുരശ്രകിലോമീറ്റർ പ്രദേശത്തായി വ്യാപിച്ചുകിടക്കുന്നു.
പോർക്യുപൈൻ മലയിടുക്കിനെ ചുറ്റുമുള്ള സ്ഥലത്താണ് ഈ ദേശീയോദ്യാനം സ്ഥാപിച്ചത്.
അനേകം മില്യൺ വർഷങ്ങൾ പഴക്കമുള്ള സെഡിമെന്ററി ശിലകളുടെ പാളികളാണ് പോർക്യുപൈൻ മലയിടുക്കിന്റെ മുഖ്യ ആകർഷണം.
പോസ്‌റ്റേം പ്രെഗ്നൻസി ഇംഗ്ലീഷ് വിലാസം https://ml.wikipedia.org/wiki/Postterm_pregnancy
ഗർഭാവസ്ഥയുടെ 42 ആഴ്‌ചയ്‌ക്ക് ശേഷവും ഒരു സ്‌ത്രീ ഇതുവരെ തന്റെ കുഞ്ഞിന്‌ ജന്മം നൽകാത്തതിനെയാണ്‌ പോസ്‌റ്റേം പ്രെഗ്നൻസി എന്നു പറയുന്നത്‌.
ഗർഭപിണ്ഡത്തിന്റെ പോഷകാഹാരക്കുറവ്, മെക്കോണിയം ആസ്പിരേഷൻ സിൻഡ്രോം, മരിച്ച പ്രസവങ്ങൾ എന്നിവയുൾപ്പെടെ, പ്രായപൂർത്തിയാകാത്ത പ്രസവങ്ങൾ അമ്മയ്ക്കും കുഞ്ഞിനും അപകടസാധ്യതകൾ വഹിക്കുന്നു.
ഗർഭാവസ്ഥയുടെ 42-ാം ആഴ്ചയ്ക്കുശേഷം, കുഞ്ഞിന് പോഷകങ്ങളും ഓക്സിജനും അമ്മയിൽ നിന്ന് നൽകുന്ന പ്ലാസന്റ പ്രായമാകാൻ തുടങ്ങുകയും ഒടുവിൽ പരാജയപ്പെടുകയും ചെയ്യും.
പ്രസവാനന്തര ഗർഭധാരണം പ്രസവത്തെ പ്രേരിപ്പിക്കുന്നതിനുള്ള ഒരു കാരണമാണിത്.
വ്യത്യസ്‌ത ജനസംഖ്യാ സവിശേഷതകളോ മെഡിക്കൽ മാനേജ്‌മെന്റോ കാരണം പ്രസവാനന്തര ഗർഭധാരണത്തിന്റെ വ്യാപനം രാജ്യങ്ങൾക്കിടയിൽ വ്യത്യാസപ്പെടാം.
ആദ്യ തവണ ഗർഭം ധരിക്കുന്നതിന്റെ എണ്ണം, ജനിതക മുൻകരുതൽ, അൾട്രാസൗണ്ട് വിലയിരുത്തലിന്റെ സമയം, സിസേറിയൻ സെക്ഷൻ നിരക്ക് മുതലായവ ഉൾപ്പെടുന്നു.
സംഭവങ്ങൾ ഏകദേശം 7% ആണ്.
ജനന സർട്ടിഫിക്കറ്റ് ഡാറ്റ പ്രകാരം യുണൈറ്റഡ് സ്റ്റേറ്റ്സിലെ ഏകദേശം 0.4% ഗർഭധാരണങ്ങളിൽ പ്രസവാനന്തര ഗർഭം സംഭവിക്കുന്നു.
Notes External links
പോർക്കലി പോർക്കലി തെയ്യം
യുദ്ധദേവത ആയി ആരാധിക്കുന്ന ഒരു തെയ്യമാണ്‌ പോർക്കലി ഐതിഹ്യം
പോരിൽ കലി തുള്ളുന്ന കാളി എന്നാണു പോർക്കലി എന്നതിൻറെ വാച്യാർഥം.
അവലംബം ↑ തെയ്യപ്രപഞ്ചം ആർ.സി.കരിപ്പത്ത്
പോർച്ചുഗീസ് ഇന്ത്യ ഇംഗ്ലീഷ് വിലാസം https://ml.wikipedia.org/wiki/Portuguese_India
പോർച്ചുഗലിൽ നിന്നും കടൽമാർഗ്ഗം ഇന്ത്യൻ ഉപഭൂഖണ്ഡത്തിലേക്ക് വഴികണ്ടുപിടിച്ച് ആറു വർഷത്തിനുശേഷം പോർച്ചുഗലിന്റെ പുറമെയുള്ള സ്ഥലങ്ങളെയെല്ലാം ഭരിക്കാൻ ഉണ്ടാക്കിയ അധികാരസ്ഥാനമാണ് പോർച്ചുഗീസ് ഇന്ത്യ (Portuguese India) എന്ന് അറിയപ്പെടുന്നത്.
ആദ്യ വൈസ്രോയിയായ ഫ്രാൻസിസ്കോ ഡി അൽമേഡ ഇതിന്റെ തലസ്ഥാനം കൊച്ചിയിൽ സ്ഥാപിച്ചു.
പിന്നീടു വന്ന പോർച്ചുഗീസ് ഗവർണ്ണർമാരെല്ലാം വൈസ്രോയി റാങ്കിൽ ഉള്ളവർ ആയിരുന്നില്ല.
1510 -നു ശേഷം തലസ്ഥാനം ഗോവയിലേക്കു മാറ്റി.
18 -ആം നൂറ്റാണ്ടുവരെ ഇന്ത്യൻ മഹാസമുദ്രത്തിലെ , തെക്കേ ആഫ്രിക്ക മുതൽ തെക്കേ ഏഷ്യവരെയുള്ള പോർച്ചുഗീസ് പ്രദേശങ്ങളെയെല്ലാം ഭരിച്ചിരുന്നത് ഗോവയിലെ ഗവർണ്ണർ ആയിരുന്നു.
1752 -ൽ മൊസാംബിക്കിന് പ്രത്യേകമായി ഒരു ഗവണ്മെന്റ് ഉണ്ടാക്കി.
1844 -ൽ മാകാവു , സോലോർ , ടിമോർ എന്നിവിടങ്ങളെ ഇന്ത്യയിൽ നിന്നും ഭരിക്കുന്നത് അവസാനിപ്പിച്ചു.
പിന്നീട് അവരുടെ അധികാരം മലബാർ തീരത്തു മാത്രമായി ഒതുങ്ങി.
ഇവയും കാണുക പോർച്ചുഗീസ് സാമ്രാജ്യം Estado Novo (Portugal) List of colonial heads of Portuguese India Portuguese Indian Rupia Portuguese Indian Escudo Goa liberation movement Cuncolim Revolt അവലംബം
കൂടുതൽ വായനയ്ക്ക് Andrada (undated).
The Life of Dom John de Castro: The Fourth Vice Roy of India .
Translated into English by Peter Wyche.
(1664).
Facsimile edition (1994) AES Reprint, New Delhi.
ISBN 81-206-0900-X .